Lav et referat af nedenstående tekst:

Tekst:
Foråret og påsken nærmer sig og traditionen tro hermed også dette års udgave af Aalborg Brutal Marathon. Men allerede inden da kan motionister og andre løbeentusiaster under kyndig vejledning stifte bekendtskab med den udfordrende rute i det kuperede terræn omkring Mølleparken i Aalborg i form af et prøveløb søndag 3. april om formiddagen. - Alle er meget velkommen, når vi starter fra Stolpedalsskolen kl. 10.00, fortæller Henrik Kaysfeld fra foreningen "Marathon i Aalborg". Langfredag afholdes Brutalen for tolvte år i træk. Det benhårde løb indeholder ikke mindre end 736 højdemeter på den legendariske 42.195 km distance. - Tanken bag prøveløbet er at vise almindelige motionister, at der faktisk er stor variation i at løbe i bakker og at det ikke er så hårdt, som mange går og tror. Man bestemmer selv, hvor mange runder formen og lysten er til, men vores erfaring siger, at er man først kommet i gang, tager mange løbere faktisk ofte et par ekstra omgange på den smukke, unikke og publikumsvenlige 6,9 km lange rundstrækning midt i Aalborg, siger Henrik Kaysfeld.

Referat:
På søndag er der prøveløb på ruten til Brutalen - Aalborg Brutal Maraton.